Maridalen

miniatyr|Maridalen og Maridalsvannet 
Maridalen er et dalføre i Oslo nord for byen. Bygdesamfunnet i dalen har 15 gårdsbruk i drift, og skole, kirke og velhus.

Maridalsvannet er kilde for drikkevann for 90 % av Oslos befolkning.http://www.vann-og-avlopsetaten.oslo.kommune.no/vannforsyning/sporsmal_og_svar_om_nye_oset_vannbehandlingsanlegg/ Området er et kjent mål for friluftsliv.

 Navnet 
Området var opprinnelig kjent som Margrétardalr, etter den middelalderske Margaretakirken (etter Margareta av Antiokia), hvis ruiner er bevart og ligger ved nordenden av Maridalsvannet. 

Historie
En bygdeborg som antas å være fra eldre jernalder, ligger «mellom Maridalsvannet og Gryta nordøst for Sander gård».Trekk fra Maridalens kulturhistorie

På 1200-tallet ble Margaretakirken bygget.

I 1854 ble en privateid kruttfabrikk anlagt på Skar.Trekk fra Maridalens kulturhistorie Virksomheten ble kjøpt opp av staten i 1863 og omdøpt til «Skars Krudtværk. I 1898 flyttet virksomheten til Raufoss».Trekk fra Maridalens kulturhistorie

«Den første skolebygningen i Maridalen ble reist på Hønefoten, skilt ut fra Kirkeby, i 1857».Trekk fra Maridalens kulturhistorie Lærergården var den største i Aker herred.Trekk fra Maridalens kulturhistorie

Hammeren kraftstasjon, ferdigstilt i 1900, ligger ved Maridalshammeren nordvest for Maridalsvannet. 

Maridalen landskapsvernområde ble opprettet 31. august 2001.

Geografi
Fra vestsiden av dalen er Nordmarka tilgjengelig og fra østsiden av dalen ligger Lillomarka godt tilgjengelig.

Samferdsel
Vy Gjøvikbanen går igjennom dalen og stoppet opprinnelig på tre stasjoner i området. Movatn stasjon (opprettet i 1900) er en ubetjent holdeplass ved Movatn. Snippen holdeplass (tatt i bruk i 1934) er en ubetjent holdeplass med adresse Greveveien. Sandermosen stasjon er en tidligere betjent holdeplass mellom Kjelsås stasjon og Snippen stasjon. Den ble tatt i bruk i 1909, men nedlagt i 2006.

 Landskapsvernområdet 
Maridalen landskapsvernområde (VV00000581) er et 27 333 dekar  ble fredet som landskapsvernområde den 31. august 2001. Den inngår i Nordmarka, og danner et vidt daldrag nord i Oslo kommune, med Maridalsvannet som naturlig tyngdepunkt.
Området rundt Hammeren er preget av rik edelløvskog med mye gråor og heggskog. Landskapsvernområdet er i syd forbundet med Akerselva miljøpark. I nord grenser landskapsvernområdet til Mellomkollen naturreservat.

Kultur
I Margaretakirkens bevarte ruiner ved nordenden av Maridalsvannet foregår det årlige «Maridalsspillet» som tar for seg livet i dalen i middelalderen.  

To kirkebygg finnes. Maridalen kirke ligger i kort avstand fra ruinene etter Margaretakirken, mens Sørbråten kapell ligger på Sørbråten mot nordøst i dalen.

 Se også 
 Maridalen skole
 miniatyr|Sander gård i MaridalenVerneområder i Oslo

 Referanser 

 Eksterne lenker 
 Maridalens venner


Kategori:Norske landskapsvernområder
Kategori:Verneområder i Oslo

Kategori:Daler i Oslo
Kategori:Lillomarka
Kategori:Nordmarka
Kategori:Verneområder opprettet i 2001